
56                                                                                                                                    DR 31.10.2016                                    

 

Dr. Haji Noor Azmi bin Ghazali [Bagan Serai]: Boleh, Yang Berhormat Bayan 
baru?  Sikit sahaja. 

Tuan Sim Tze Tzin [Bayan Baru]: Sekian, terima kasih. 

Dato’ Haji Mahfuz bin Haji Omar [Pokok Sena]: Tuan Yang di-Pertua. 

Tuan Yang di-Pertua:  Yang Berhormat Parit Sulong. 

Dato’ Haji Mahfuz bin Haji Omar [Pokok Sena]: Parit Sulong. 

■1530 

3.30 ptg. 

Dato’ Noraini binti Ahmad [Parit Sulong]: Terima kasih Tuan Yang di-Pertua. 
Terima kasih sebab beri saya peluang untuk sama-sama berbahas untuk membincangkan 
mengenai apa yang telah dibentangkan oleh Yang Amat Berhormat Perdana Menteri dan 
terima kasih juga kerana memberi saya peluang untuk berbahas pada petang ini. Saya pun 
kadang-kadang pelik jugalah dengan sebelah sana. Peliknya sebab bila pembentangan 
tempoh hari, semua lari keluar. Berderet-deret semua keluar. Selepas itu bila waktu 
perbahasan, hendak minta macam-macamlah pula. Lebih pula daripada kami ini. Yang itu 
tengok. Ada yang pakai, tahulah daripada Kedah. Baru hari ini tahu daripada Kedah. 
Selalunya pakai oren diam-diam. Luar sahaja macam harum manis. Okey, Tuan Yang di-
Pertua... 

Dato’ Haji Mahfuz bin Haji Omar [Pokok Sena]: Apa yang ‘makcik’ merepek ini, 
‘makcik’ ?... [Ketawa] 

Dato’ Noraini binti Ahmad [Parit Sulong]: Eh! Terasalah pula. Saya tidak ada 
cakap apa-apa pun, Tuan Yang di-Pertua. Macam mana dia boleh terasa pula? Saya tidak 
ada cakap apa-apa pun.  

Okey, macam ini. Projek rakyat sentrik yang baru-baru ini diumumkan oleh Yang 
Amat Berhormat Perdana Menteri yang saya tengok merupakan satu langkah yang paling 
baik oleh pihak kerajaan dalam usaha untuk meningkatkan liputan dan juga kualiti 
prasarana asas utiliti terutamanya di negara kita ini. Saya tengok dalam Bajet 2017 ini, ia 
merupakan satu mekanisme terbaik untuk terus memberikan bantuan kepada rakyat 
terutamanya yang berada di kawasan luar bandar.  

Jadinya, saya selaku Ahli Parlimen kawasan luar bandar, saya merasakan bahawa 
segala perancangan penambahbaikan dan penaiktarafan infrastruktur di kawasan luar 
bandar ini secara tidak langsung akan mampu untuk mengubah landskap dan 
meningkatkan kualiti kehidupan rakyat terutamanya ke arah yang lebih baik daripada 
sebelum ini. Selaras dengan konsep public happiness yang diperkenalkan melalui 
pembentangan bajet baru-baru ini. 

Saya juga menyambut baik inisiatif dan usaha berterusan pihak kerajaan untuk 
membaiki dan menaik taraf infrastruktur seperti pemasangan lampu jalan kampung dan 
juga lampu LED di kawasan-kawasan kampung. Saya hendak bagi contoh di kawasan 
Parlimen Parit Sulong itu sendiri. Kita mempunyai 58 kampung induk, kita mempunyai 226 
kampung rangkaian di mana keseluruhan ataupun kebanyakan kampung ini masih lagi 
memerlukan bantuan lampu jalan kampung memandangkan apa yang ada sekarang ini, 
bukan tidak ada diberikan oleh pihak kerajaan- ada, tetapi kita mengharapkan 
penambahan.  

Kalau kita menganggarkan bahawa satu buah kampung itu memerlukan tiga 
ataupun lima batang lampu sebagai lampu tambahan, insya-Allah ia akan menambahkan 
lagi peningkatan dari segi keselamatan dan lain-lainnya terutamanya di kawasan yang 
kerap kemalangan maut di kawasan Parlimen saya.  

Jadinya, kerana itulah saya hendak memohon daripada pihak kementerian 
terutamanya daripada KKLW, daripada JKR kalau ia berkaitan dengan JKR untuk 
memantau keperluan yang diperlukan terutamanya yang berkaitan dengan lampu-lampu 
tambahan ini.  

Jadinya, saya juga hendak menyentuh mengenai usaha kerajaan yang mana 
sebenarnya kawasan saya ini adalah kawasan yang prone kepada bencana ataupun kerap 
berlaku bencana.  



Dr. Haji Noor Azmi bin Ghazali [Bagan Serai]: Boleh, Yang Berhormat Bayan baru? Sikit sahaja. Tuan Sim Tze Tzin [Bayan Baru]: Sekian, terima kasih. Dato' Haji Mahfuz bin Haji Omar [Pokok Sena]: Tuan Yang di-Pertua. Tuan Yang di-Pertua: Yang Berhormat Parit Sulong. Dato' Haji Mahfuz bin Haji Omar [Pokok Sena]: Parit Sulong. #1530. 3.30 ptg. Dato' Noraini binti Ahmad [Parit Sulong]: Terima kasih Tuan Yang di-Pertua. Terima kasih sebab beri saya peluang untuk sama-sama berbahas untuk membincangkan mengenai apa yang telah dibentangkan oleh Yang Amat Berhormat Perdana Menteri dan terima kasih juga kerana memberi saya peluang untuk berbahas pada petang ini. Saya pun kadang-kadang pelik jugalah dengan sebelah sana. Peliknya sebab bila pembentangan tempoh hari, semua lari keluar. Berderet-deret semua keluar. Selepas itu bila waktu perbahasan, hendak minta macam-macamlah pula. Lebih pula daripada kami ini. Yang itu tengok. Ada yang pakai, tahulah daripada Kedah. Baru hari ini tahu daripada Kedah. Selalunya pakai oren diam-diam. Luar sahaja macam harum manis. Okey, Tuan Yang di- Pertua... Dato' Haji Mahfuz bin Haji Omar [Pokok Sena]: Apa yang 'makcik' merepek ini, 'makcik' ?... [Ketawa]. Dato' Noraini binti Ahmad [Parit Sulong]: Eh! Terasalah pula. Saya tidak ada cakap apa-apa pun, Tuan Yang di-Pertua. Macam mana dia boleh terasa pula? Saya tidak ada cakap apa-apa pun. Okey, macam ini. Projek rakyat sentrik yang baru-baru ini diumumkan oleh Yang Amat Berhormat Perdana Menteri yang saya tengok merupakan satu langkah yang paling baik oleh pihak kerajaan dalam usaha untuk meningkatkan liputan dan juga kualiti prasarana asas utiliti terutamanya di negara kita ini. Saya tengok dalam Bajet 2017 ini, ia merupakan satu mekanisme terbaik untuk terus memberikan bantuan kepada rakyat terutamanya yang berada di kawasan luar bandar. Jadinya, saya selaku Ahli Parlimen kawasan luar bandar, saya merasakan bahawa segala perancangan penambahbaikan dan penaiktarafan infrastruktur di kawasan luar bandar ini secara tidak langsung akan mampu untuk mengubah landskap dan meningkatkan kualiti kehidupan rakyat terutamanya ke arah yang lebih baik daripada sebelum ini. Selaras dengan konsep public happiness yang diperkenalkan melalui pembentangan bajet baru-baru ini. Saya juga menyambut baik inisiatif dan usaha berterusan pihak kerajaan untuk membaiki dan menaik taraf infrastruktur seperti pemasangan lampu jalan kampung dan juga lampu LED di kawasan-kawasan kampung. Saya hendak bagi contoh di kawasan Parlimen Parit Sulong itu sendiri. Kita mempunyai 58 kampung induk, kita mempunyai 226 kampung rangkaian di mana keseluruhan ataupun kebanyakan kampung ini masih lagi memerlukan bantuan lampu jalan kampung memandangkan apa yang ada sekarang ini, bukan tidak ada diberikan oleh pihak kerajaan- ada, tetapi kita mengharapkan penambahan. Kalau kita menganggarkan bahawa satu buah kampung itu memerlukan tiga ataupun lima batang lampu sebagai lampu tambahan, insya-Allah ia akan menambahkan lagi peningkatan dari segi keselamatan dan lain-lainnya terutamanya di kawasan yang kerap kemalangan maut di kawasan Parlimen saya. Jadinya, kerana itulah saya hendak memohon daripada pihak kementerian terutamanya daripada KKLW, daripada JKR kalau ia berkaitan dengan JKR untuk memantau keperluan yang diperlukan terutamanya yang berkaitan dengan lampu-lampu tambahan ini. Jadinya, saya juga hendak menyentuh mengenai usaha kerajaan yang mana sebenarnya kawasan saya ini adalah kawasan yang prone kepada bencana ataupun kerap berlaku bencana.